stanford-oval/wikipedia huggingface dataset:
Nette Kiviranta

Nette Kiviranta (s. 2001) on suomalainen alppihiihtäjä ja vammaisurheilija.
Kiviranta osallistui alppihiihdon FIS-kilpailuihin kaudella 2017–2018 ja sijoittui pujottelussa parhaimmillaan toiseksi ja kuudenneksi Rovaniemellä tammikuussa sekä neljänneksi Rukalla maaliskuussa. Huhtikuussa 2018 hän loukkaantui vakavasti auto-onnettomuudessa, ja selkäydinvamma sai aikaan alaraajahalvauksen.
Kiviranta alkoi kilpailla kelkkapujottelussa talvella 2021–2022 harrastettuaan lajia jo kahtena edellisenä talvena. Hän saavutti pujottelussa MM-hopeaa Lillehammerissa tammikuussa 2022. Kansainvälinen paralympiakomitea ei hyväksynyt Kivirantaa kilpailijaksi vuoden 2022 paralympialaisiin, koska hänellä ei ollut sääntöjen vaatimaa kilpailulisenssiä kahdelta kaudelta. Tammikuussa 2023 Kiviranta saavutti MM-pronssia sivulajissaan suurpujottelussa.
Pylkinjärvi

| Pylkinjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Juupajoki
Koordinaatit:  61°50′16″N, 24°31′37″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Leppähampaanjoen valuma-alue (35.75)
Laskujoki:  oja Sahajokeen 
Järvinumero:  35.756.1.003
Mittaustietoja
Pinnankorkeus:  108,2 m  
Rantaviiva:  2,043 km  
Pinta-ala:  19,516 ha  
Suurin syvyys:  12 m 
Saaria:  ei saaria 
 fiPylkinjärvi 
Pylkinjärvi  on Pirkanmaalla Juupajoen Pylkissä sijaitseva järvi.
Maantietoa

Järven pinta-ala on 19,5 hehtaaria ja se on 750 metriä pitkä ja 350 metriä leveä. Se sijaitsee koillis-lounas-suuntaisessa kalliomurroksessa sijaitsevassa painaumassa. Järven kaakkoisrannat ovat Kuusimäen ja Jokelanvuoren rinteitä. Mäen kohoavat vastaavasti yli 50 ja 80 metrin korkeuteen. Järven pohjois- ja länsipuoli on Pylkin kylän peltoaukeaa, jota reunustaa kauempana sijaitsevat Piilamminvuori ja Moisionvuori. Järvellä ei ole kartan mukaan saaria. Sen rantaviivan pituus on 2,0 kilometriä ja sen rannat ovat puoliksi peltomaata ja metsämaata. Järvellä sen haja-asutus muodostuu kahdeksasta taloudesta ja rannoilla sijaitsevista kahdesta vapaa-ajan asunnosta. Niille tulee tiet yhdysteiltä 14298 ja 14299.
Vedenlaatu

Järven vedenlaatua on tutkittu 18.1.1989 vain kerran, mutta sen vedenlaatua voidaan arvioiden yläpuolisen Hirvijärven vedenlaadun perusteella. Saahan järvi suuren osan vedestään Pajujokea pitkin sieltä. Pylkinjärven valuma-alue on laaja ja se on metsävaltaista. Valuma-alueella on vain vähän peltomaata. Järven vedenväri on keskiruskeaa, sen vesi on lievästi humuspitoista ja sen ravinnetaso on karun ja lievästi rehevöityneen järvien tasoilla. Veden happamuustaso on metsäjärvien normaalia tasoa. Sekä järven vedenlaatu että sen virkistyskäyttökelpoisuus ovat hyvää tasoa.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Leppähampaanjoen valuma-alueella (35.75), jonka Sahajoen valuma-alueeseen (35.756) se kuuluu. Järven vedenpinnan korkeus on 108,2 metriä mpy. Järven koillisrantaan laskee metsäoja Hallakorven takaa ja pelto-ojien johto-oja peltoaukealta. Merkittävin vesilähde on kuitenkin Hirvijärvestä laskeva ja kilometrin mittainen Pajujoki, joka laskee järven itärantaan. Järven oma laskuoja lähtee sen lounaispäästä ja se yhtyy 1,4 kilometrin päässä Sahajokeen. Laskuojoelle tulee pudotusta 10 metriä. Laskujokeen on rakennettu Sahrakoskeen pato, joka on nostanut taakseen patoaltaan ja padon lähelle yhtyy jokeen Sahrajärven laskuoja.
Historiaa

Vuoden 1957 peruskartassa on kulmakunnan peltoala suurempi kuin nykyään. Esimerkiksi Pajujoen varret ovat olleet peltomaata, jotka metsitettiin jo vuoden 1979 karttaan mennessä.
MotoGee

| MotoGee |
| --- | --- |

Pituus:  364 m
Nopeus:  60 km/h
Korkeus:  13 m
Valmistaja:  Zamperla (Italia)
Junat:  2, joissa molemmissa tilaa 12 henkilölle
Kapasiteetti:  800 henkilöä tunnissa
Pituusrajoitus:  120 cm
Aiheesta muualla
RCDB:  Roller Coaster Database
MotoGee on Zamperlan valmistama Suomen ensimmäinen hydraulisesti laukaistava vuoristorata Särkänniemessä Tampereella. Laite oli Särkänniemen vuoden 2010 uutuuslaite, ja se maksoi 2,5 miljoonaa euroa. MotoGeen vaunut muistuttavat moottoripyöriä. Laitteen huippunopeus on 60 kilometriä tunnissa, ja radan pituus on 364 metriä. MotoGeen pituusraja on 120 senttimetriä. Laitteen tieltä purettiin vuonna 1987 hankittu Korkkiruuvi-vuoristorata.
Aiheesta muualla

Kuvia tai muita tiedostoja aiheesta MotoGee Wikimedia Commonsissa
MotoGee Särkänniemen verkkosivuilla
New Zealand Idol

Ohjelman logo.
NZ Idol on uusiseelantilainen versio brittiläisestä Pop Idol -televisio-ohjelmaformaatista.
Ohjelman on tuottanut FremantleMedia. Uudessa-Seelannissa on järjestetty kolme Idol-kautta.
Ensimmäisen kauden voitti Ben Lummis (2004), toisen Rosita Vai (2005) ja kolmannen Matthew Saunoa (2006).
Myllärinmäki (Nakkila)

Myllärinmäkeä Myllärintien pohjoispäästä kuvattuna.
Myllärinmäki (tai Myllärinkylä) on Nakkilassa Kokemäenjokeen virtaavan Palojoen varrella sijaitseva kylä. Sen postinumero on 29250 ja siellä sijaitsee yhteensä neljä maakunnallisesti merkittävään kulttuuriympäristöön luokiteltua tilaa. Myllärinmäen läpi kulkee Myllärintie, joka muodostaa yhteyden sekä pohjoispuolella sijaitsevaan Ruhaden että eteläpuolella sijaitsevaan Masian kylään. Myllärinmäessä ei sijaitse lainkaan yrityksiä tai palveluita vaan sen rakennuskanta koostuu pääosin omakotitalotonteista, joita rakennettiin merkittävästi lisää 2010-luvulla.
Bécharin maakunta

| Bécharin maakunta |
| --- | --- |
 Taghitin keidaskylä.
 Maakunnan sijainti Algerian kartalla.
Valtio:  Algeria
Hallinto:  
 – hallinnollinen keskus:  Béchar
Pinta-ala:  50 050 km²
Väkiluku (2021):  302 900
Bécharin maakunta (arab. ولاية بشار‎) eli wilaya on hallintoalue Algerian Saharan länsiosassa. Sen keskus on Bécharin kaupunki. Maakunnan pinta-ala on 50 050 neliökilometriä. Asukkaita on 302 900 henkeä (vuonna 2021, arvio).
Bécharin maakunta rajoittuu koillisessa Naâman, idässä El Bayadhin, kaakossa Timimounin ja etelässä Béni Abbèsin maakuntiin sekä lännessä ja luoteessa Marokkoon. Maisemaa leimaavat Saharan Atlaksen vuoret, laaksoja kovertaneet vadit sekä hiekka- ja sora-aavikot. Alueella vallitsee kuiva aavikkoilmasto. Lämpötila nousee kesällä 45 asteeseen ja laskee talvella muutaman asteen tienoille. Vuotuinen sademäärä on noin 60 millimetriä. Rajut hiekkamyrskyt ovat yleisiä.
Maakunta jakautuu hallinnollisesti kuuteen piirikuntaan eli daïraan, joihin kuuluu 11 kuntaa. Piirikuntien keskukset ovat Abadla, Béchar, Beni Ounif, Lahmar, Kenadsa ja Taghit. Bécharista erotettu Béni Abbèsin maakunta sai täyden itsehallinnon vuonna 2021.
Bécharista on maantieyhteydet naapurimaakuntiin ja rautatiyhteys Oraniin. Kaupungin lähellä sijaitsee Boudghene Ben Ali Lotfin lentoasema.
Maakunnassa on runsaat mineraalivarat, jotka käsittävät muun muassa kivihiiltä, kuparia, mangaania, lyijyä ja kalkkikiveä. Niistä hyödynnetään vain kalkkikiveä ja kivihiiltä. Suunnitelmissa on myös mangaanin tuotannon aloittaminen Muita elinkeinoja ovat julkiset palvelut, pienimuotoinen maanviljely, karjanhoito ja elintarviketeollisuus. Bécharissa toimii Tahri Mohamedin yliopisto. Matkailunähtävyyksiä ovat Saharan maisemat, Taghitin kalliomaalaukset ja vanhat kylät linnoituksineen.
Aiheesta muualla

Kuvia tai muita tiedostoja aiheesta Bécharin maakunta Wikimedia Commonsissa
Algerian maakunnat
Adrar
Aïn Defla
Aïn Témouchent
Alger
Annaba
Batna
Béchar
Béjaïa
Béni Abbès
Biskra
Blida
Bordj Badji Mokhtar
Bordj Bou Arreridj
Bouira
Boumerdès
Chlef
Constantine
Djanet
Djelfa
El Bayadh
El Meghaïer
El Meniaa
El Oued
El Tarf
Ghardaïa
Guelma
Illizi
In Guezzam
In Salah
Jijel
Khenchela
Laghouat
Mascara
Médéa
Mila
Mostaganem
M’Sila
Naâma
Oran
Ouargla
Ouled Djellal
Oum El Bouaghi
Relizane
Saïda
Sétif
Sidi Bel Abbès
Skikda
Souk Ahras
Tamanrasset
Tébessa
Tiaret
Timimoun
Tindouf
Tipaza
Tissemsilt
Tizi Ouzou
Tlemcen
Touggourt
Netta Tiitinen

Netta Tiitinen (s. 16. elokuuta 1980 Vantaa) on suomalainen taidemaalari ja tilataiteilija.
Tiitinen kävi steinerkoulun ja kuvataidelukion. Hän on kuvataiteilijana itseoppinut. Hän ryhtyi päätoimiseksi kuvataiteilijaksi vuonna 2009 ja erikoistui tilaustöihin. Tiitinen sai näkyvyyttä Habitare-messuilla vuosina 2010 ja 2011. Läpimurtonsa hän teki Taidekeskus Salmelan näyttelyissä vuosina 2012–2014. Hän voitti yleisöäänestykset Taidekeskus Salmelassa vuosina 2012 ja 2013.
Tiitinen on yhteisnäyttelyihin osallistumisen lisäksi pitänyt yksityisnäyttelyitä Suomessa ja Ranskassa. Hän on osallistunut messuille Suomessa, Saksassa ja Ruotsissa. Tiitisen yksityisnäyttelyissä ovat usein olleet vahvasti esillä filosofiset ja yhteiskunnalliset teemat. Tärkeässä asemassa hänen teoksissaan ovat olleet lapsiin liittyvät aiheet. Postin Vuoden kaunein postimerkki -äänestyksessä vuonna 2020 voittajaksi äänestettiin Tiitisen postimerkki "Pieni haaveilija".
Aiheesta muualla

Netta Tiitisen verkkosivut
Nemyšljan piiri

| Nemyšljan piiri Немишлянський район |
| --- | --- |
 Nemyšljan piirin sijainti Harkovassa
Valtio:  Ukraina
Alue:  Harkovan alue
Piiri:  Harkovan piiri
Kaupunki:  Harkova
Perustettu:  1973
Pinta-ala  ():  31,07 km²
Väkiluku   ():  146 300
Nemyšljan piiri (ukr. Немишлянський район, Nemyšljanskyi raion) on yksi Ukrainan suurkaupunki Harkovan yhdeksästä hallinnollisesta alueesta (kaupunkipiiristä). Piiri käsittää Harkovan itäosassa sijaitsevan alueen. Piirin pinta-ala on 31,07 neliökilometriä ja siellä asuu noin 146 300 ihmistä. Vuonna 1989 piirin väkiluku oli 167 962.
Piiri rajoittuu kaakossa Teollisuuspiiriin, lännessä Slobodan piiriin ja pohjoisessa Saltivkan piiriin. Idässä Harkovan kaupungin ulkorajan takana on Harkovan piirin aluetta; koko Harkovan kaupunki on kesän 2020 alueuudistuksesta lähtien ollut osa Harkovan piiriä.
Piiri perustettiin vuonna 1973 nimellä  Frunzen piiri (Фрунзенський район) osista silloisia Moskovan, Ordžonikidzen ja Komiterenin piirejä. Vuonna 2016 piiri sai uuden nimen Nemyšljan asuinalueen (tai joen) mukaan. Nimenmuutos oli osa Ukrainan tavoitetta vapautua Neuvostoliittoon viittaavasta paikannimistöstä. Aiempi piirin nimi liittyi bolševikkijohtaja Mihail Frunzeen.
Piirin alueella sijaitsevat muun muassa:
Harkovan metron asemat: Turboatom, Palats Sportu, Armijska, Imeni O. S. Maselskoho
Turboatomin metroasema.
Palats Sportu -urheiluhalli.
Aiheesta muualla

Kuvia tai muita tiedostoja aiheesta Nemyšljan piiri Wikimedia Commonsissa
Nemyšljan  piirin rajat Open Street Map -kartalla (OSM) (ukrainaksi) (openstreetmap.org)
Brookfield Place

| World Financial Center |
| --- | --- |

Sijainti:  Battery Park City, Manhattan, Yhdysvallat
Koordinaatit:  40°42′47″N, 74°00′56″W
Rakennustyyppi:  Rakennuskompleksi (d)
Tyylisuunta:  Modernistinen arkkitehtuuri
Suunnittelija:  César Pelli ja Diana Balmori (en)
Omistaja:  Brookfield Properties (en)
 fiWorld Financial Center 
  
Brookfield Place (aiemmin World Financial Center) on New Yorkin Lower Manhattanilla, Hudson-joen rannalla sijaitseva rakennuskompleksi, joka koostuu neljästä toimistorakennuksesta. Brookfield Placen rakennukset sijaitsevat West Side Highwayn varrella vastapäätä World Trade Centerin aluetta. Rakennuskompleksin suunnittelijana toimi arkkitehti César Pelli. Rakennustyöt aloitettiin vuonna 1985 ja ne päättyivät 1988.
Brookfield Placen omistajayrityksenä toimii Brookfield Properties lukuun ottamatta American Expressin omistamia toimitiloja. Kompleksissa toimivia yrityksiä ovat muun muassa Merrill Lynch, Nomura Group ja The Wall Street Journal.
Osa silloisen World Financial Centerin rakennuksista, erityisesti Winter Garden Atrium, vaurioitui World Trade Centerin kaksoistornien romahduksessa syyskuun 11. päivän iskuissa.
Rakennuskompleksi sai nykyisen nimen vuonna 2014.
World Financial Center Battery Park Citystä nähtynä.
World Financial Center ja World Trade Centerin kaksoistornit vuonna 2000.
Rakennukset

200 Liberty Street
225 Liberty Street
200 Vesey Street
250 Vesey Street
Winter Garden Atrium
Aiheesta muualla

Kuvia tai muita tiedostoja aiheesta Brookfield Place Wikimedia Commonsissa
World Financial Centerin virallinen sivusto (englanniksi)
World Financial Center
| --- | --- |
Rakennukset:  One World Financial Center • Two World Financial Center • Three World Financial Center • Four World Financial Center • Winter Garden Atrium
Aiheeseen liittyvää:  Battery Park City • Lower Manhattan • César Pelli • World Trade Center • Syyskuun 11. päivän iskut
Mylodontidae

| Mylodontidae |
| --- | --- |
 Piirros Mylodonista
 Oligoseeni - varhainen Holoseeni 
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Pilosa
Alalahko::  Laiskiaiset Folivora
Heimo::  Mylodontidae  Gill, 1872
Katso myös
   Mylodontidae Wikispeciesissä   Mylodontidae Commonsissa 
Infobox OKNimi-testi OK: 
Mylodontidae on hävinnyt laiskiaisten heimo joka ilmestyi oligoseenilla 23 miljoonaa vuotta sitten ja kuoli sukupuuttoon varhaisella holoseenilla 11 000 vuotta sitten. Heimo kuuluu Megatheriidaen,  Nothrotheriidaen, Orophodontidaen ja Scelidotheriidaen kanssa maalaiskiaisiin mutta tämä nimitys viittaa vain ulkoisiin piirteisiin. Ne eivät ole lähempää sukua toisillensa kuin nykyisille kaksi- ja kolmivarvaslaiskiaisille.
Fylogeneettiset tutkimukset ovat osoittaneet että Mylodontidae on läheisintä sukua kaksivarvaslaiskiaisille.
Heimon jäännöksiä on löydetty pelkästään Etelä- ja Pohjois-Amerikasta.
Mylodontidaen fossiileja on löydetty samoista luolista kuin varhaisten ihmisten ja siksi oli mahdollista että ihmiset vangitsivat maalaiskiaisten poikasia ja pitivät niitä aitauksessa kunnes ne olivat riittävän suuria teurastukseen.
Radiohiiliajoitus ei kuitenkaan löytänyt todisteita että ihmiset ja laiskiaiset olisivat eläneet samassa luolassa samaan aikaan.
Heimon sisäinen luokittelu on kiisteltyä. Joskus heimo Scelidotheriidae luokitellaan Mylodontidaen alaheimona.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Mylodontidae
Nemuron kehitystoimisto

| Nemuron kehitystoimisto 根室振興局 |
| --- | --- |
 Todowara Notsuken niemimaalla
 Nemuron kehitystoimiston sijainti Hōkkaidōssa
Valtio:  Japani
Alue:  Hokkaidō
Prefektuuri:  Hokkaidō
Kuntia:  11
Hallinto:  
 – hallinnollinen keskus:  Nemuro
Pinta-ala  (ml. Kuriilit):  8 500,39 km²
Väkiluku (1.1.2021):  72 777
 – väestötiheys:  21 as./km²
 
Kehitystoimiston internetsivut
Nemuron kehitystoimisto (jap. 根室振興局, Nemuro shinkōkyoku) on yksi Japanin Hokkaidōn prefektuurin aluehallinnon yksiköistä. Nemuron kehitystoimiston hallinnoima alue sijaitsee Hokkaidōn itäosassa Tyynenmeren ja Ohotanmeren rannikolla. Virallisesti alueeseen kuuluvat myös eteläisimmät Kuriilien saaret, jotka Neuvostoliitto valloitti toisen maailmansodan lopussa ja joita Japani pitää Venäjän miehittäminä. Alueen pinta-ala on nämä saaret mukaan lukien 8 500,39 neliökilometriä, ilman saaria 3 497 neliökilometriä. Japanin hallussa olevalla alueella on 72 777 asukasta (vuonna 2021). Alueen pääkaupunki on Nemuro.
Nemuron kehitystoimisto perustettiin vuonna 2010, kun Hokkaidōn aliprefektuurit korvattiin yleiskehitys- ja kehitystoimistoilla. Nemuron kehitystoimistoa edelsikin Nemuron aliprefektuuri, joka oli perustettu vuonna 1897. Kehityistoimiston alue ulottuu kahdelle pitkänomaiselle niemimaalle, pohjoisessa Shiretokon niemimaalle ja etelässä Nemuron niemimaalle. Manner-Hokkaidōn itäpuolella sijaitsevat Habomaisaaret sekä Kunashirin, Shikotanin ja Iturupin (Etorofu) saaret, joita Japani vaatii itselleen. Nemuron kehitystoimiston alue on harvaan asuttu ja sen asukasluku on laskussa.
Nemuron kehitystoimisto hallinnoi virallisesti 11 kuntaa, joista yksi on kaupunki, neljä on maaseutukaupunkeja ja kuusi on kyläkuntia. Kunnista kuusi sijaitsee Kuriilien saarilla, joten niillä on ainoastaan nimellinen hallinto. Seuraavassa luettelossa kaupunki on lihavoitu ja Kuriileilla sijaitsevat kunnat on kursivoitu.
| --- | --- |
 Betsukai  Naka-Shibetsu  Nemuro  Rausu  Rubetsu  Ruyobetsu :  Shana  Shibetoro  Shibetsu  Shikotan  Tomari
Aiheesta muualla

Kuvia tai muita tiedostoja aiheesta Nemuron kehitystoimisto Wikimedia Commonsissa
Nemuron kehitystoimiston internetsivut (japaniksi)
Monte Carlo -ralli 2022

|  Monte Carlo -ralli 2022 |
| --- | --- |
 1. osakilpailu 13 osakilpailusta kaudella 2022. 
Ajankohta:  20.–23. tammikuuta 2022
Sijainti:  Monaco
Pituus:  17 erikoiskoetta, 296,03 km

Yleiskilpailu
Palkintokoroke
Voittaja:   Sébastien Loeb  Isabelle Galmiche  (M-Sport World Rally Team)
Toinen:   Sébastien Ogier  Benjamin Veillas  (Toyota Gazoo Racing)
Kolmas:   Craig Breen  Paul Nagle  (M-Sport World Rally Team)
WRC2
Palkintokoroke
Voittaja:   Andreas Mikkelsen  Torstein Eriksen  (Toksport)
WRC3
Palkintokoroke
Voittaja:   Sami Pajari  Enni Mälkönen
Monte Carlo -ralli 2022 (virallisesti 90. Rallye Automobile de Monte-Carlo 2022) oli rallin maailmanmestaruussarjan kauden 2022 avausosakilpailu. Se ajettiin 20.–23. tammikuuta. Kilpailukeskus sijaitsi Monacossa, ja reitti koostui 17 erikoiskokeesta, joiden yhteispituus oli 296,03 kilometriä. Kilpailun voittivat M-Sportin Sébastien Loeb ja Isabelle Galmiche. Loebista tuli 47-vuotiaana MM-rallihistorian vanhin kilpailun voittanut kuljettaja.
Kilpailijat

| Rally1-autot> Nro | Rally1-autot> Kuljettaja | Rally1-autot> Kartanlukija | Rally1-autot> Talli | Rally1-autot> Auto | Rally1-autot> Mestaruuskilpailu | Rally1-autot>  | Rally1-autot>  | Rally1-autot>  |
| --- | --- | --- | --- | --- | --- | --- | --- | --- |
| 1 |  Sébastien Ogier |  Benjamin Veillas |  Toyota Gazoo Racing WRT | Toyota GR Yaris Rally1 | kuljettaja, kartanlukija, valmistaja |  |  |  |
| 2 |  Oliver Solberg |  Elliott Edmondson |  Hyundai Shell Mobis WRT | Hyundai i20 N Rally1 | kuljettaja, kartanlukija, valmistaja |  |  |  |
| 8 |  Ott Tänak |  Martin Järveoja |  Hyundai Shell Mobis WRT | Hyundai i20 N Rally1 | kuljettaja, kartanlukija, valmistaja |  |  |  |
| 11 |  Thierry Neuville |  Martijn Wydaeghe |  Hyundai Shell Mobis WRT | Hyundai i20 N Rally1 | kuljettaja, kartanlukija, valmistaja |  |  |  |
| 16 |  Adrien Fourmaux |  Alexandre Coria |  M-Sport Ford WRT | Ford Puma Rally1 | kuljettaja, kartanlukija, valmistaja |  |  |  |
| 18 |  Takamoto Katsuta |  Aaron Johnston |  Toyota Gazoo Racing WRT NG | Toyota GR Yaris Rally1 | kuljettaja, kartanlukija, valmistaja/talli |  |  |  |
| 19 |  Sébastien Loeb |  Isabelle Galmiche |  M-Sport Ford WRT | Ford Puma Rally1 | kuljettaja, kartanlukija, valmistaja |  |  |  |
| 33 |  Elfyn Evans |  Scott Martin |  Toyota Gazoo Racing WRT | Toyota GR Yaris Rally1 | kuljettaja, kartanlukija, valmistaja |  |  |  |
| 42 |  Craig Breen |  Paul Nagle |  M-Sport Ford WRT | Ford Puma Rally1 | kuljettaja, kartanlukija, valmistaja |  |  |  |
| 44 |  Gus Greensmith |  Jonas Andersson |  M-Sport Ford WRT | Ford Puma Rally1 | kuljettaja, kartanlukija |  |  |  |
| 69 |  Kalle Rovanperä |  Jonne Halttunen |  Toyota Gazoo Racing WRT | Toyota GR Yaris Rally1 | kuljettaja, kartanlukija, valmistaja |  |  |  |
Lähde:
Erikoiskokeet

| Päivä | Kello | Nro | Nimi | Pituus |  |
| --- | --- | --- | --- | --- | --- |
| 20. tammikuuta | 9.31 | — | Shakedown Sainte-Agnès / Peille |  |  |
| 20. tammikuuta | 20.18 | SS 1 | Lucéram / Lantosque | 15,20 km |  |
| 20. tammikuuta | 21.31 | SS 2 | La Bollène-Vésubie / Moulinet | 23,25 km |  |
| 21. tammikuuta | 9.14 | SS 3 | Roure / Beuil 1 | 18,33 km |  |
| 21. tammikuuta | 10.17 | SS 4 | Guillaumes / Péone / Valberg 1 | 13,49 km |  |
| 21. tammikuuta | 11.35 | SS 5 | Val-de-Chalvagne / Entrevaux 1 | 17,11 km |  |
| 21. tammikuuta | 14.16 | SS 6 | Roure / Beuil 2 | 18,33 km |  |
| 21. tammikuuta | 15.19 | SS 7 | Guillaumes / Péone / Valberg 2 | 13,49 km |  |
| 21. tammikuuta | 16.37 | SS 8 | Val-de-Chalvagne / Entrevaux 2 | 17,11 km |  |
| 22. tammikuuta | 8.17 | SS 9 | Le Fugeret / Thorame-Haute | 16,80 km |  |
| 22. tammikuuta | 10.08 | SS 10 | Saint-Jeannet / Malijai 1 | 17,04 km |  |
| 22. tammikuuta | 11.16 | SS 11 | Saint-Geniez / Thoard 1 | 20,79 km |  |
| 22. tammikuuta | 14.08 | SS 12 | Saint-Jeannet / Malijai 2 | 17,04 km |  |
| 22. tammikuuta | 15.06 | SS 13 | Saint-Geniez / Thoard 2 | 20,79 km |  |
| 23. tammikuuta | 8.45 | SS 14 | La Penne / Collongues 1 | 19,37 km |  |
| 23. tammikuuta | 10.08 | SS 15 | Briançonnet / Entrevaux 1 | 14,26 km |  |
| 23. tammikuuta | 10.53 | SS 16 | La Penne / Collongues 2 | 19,37 km |  |
| 23. tammikuuta | 12.18 | SS 17 | Briançonnet / Entrevaux 2 Power Stage | 14,26 km |  |
Lähde:
Pohja-ajat

| Lkm | Kuljettaja | Kartanlukija |
| --- | --- | --- |
| 6 |  Sébastien Loeb |  Isabelle Galmiche |
| 5 |  Sébastien Ogier |  Benjamin Veillas |
| 3 |  Kalle Rovanperä |  Jonne Halttunen |
| 1 |  Gus Greensmith |  Jonas Andersson |
| 1 |  Elfyn Evans |  Scott Martin |
| 1 |  Thierry Neuville |  Martijn Wydaeghe |
Lähde:
Tulokset

| Sija | Kuljettaja | Kartanlukija | Auto | Aika | Ero | Pisteet |
| --- | --- | --- | --- | --- | --- | --- |
| 1. |  Sébastien Loeb |  Isabelle Galmiche | Ford Puma Rally1 | 3.00.32,8 | – | 25+2 |
| 2. |  Sébastien Ogier |  Benjamin Veillas | Toyota GR Yaris Rally1 | 3.00.43,3 | +10,5 | 18+1 |
| 3. |  Craig Breen |  Paul Nagle | Ford Puma Rally1 | 3.02.12,6 | +1.39,8 | 15 |
| 4. |  Kalle Rovanperä |  Jonne Halttunen | Toyota GR Yaris Rally1 | 3.02.49,0 | +2.16,2 | 12+5 |
| 5. |  Gus Greensmith |  Jonas Andersson | Ford Puma Rally1 | 3.07.06,2 | +6.33,4 | 10 |
| 6. |  Thierry Neuville |  Martijn Wydaeghe | Hyundai i20 N Rally1 | 3.08.15,4 | +7.42,6 | 8+3 |
| 7. |  Andreas Mikkelsen |  Torstein Eriksen | Škoda Fabia Rally2 evo | 3.12.06,6 | +11.33,8 | 6 |
| 8. |  Takamoto Katsuta |  Aaron Johnston | Toyota GR Yaris Rally1 | 3.12.57,5 | +12.24,7 | 4 |
| 9. |  Erik Cais |  Petr Těšínský | Ford Fiesta Rally2 | 3.13.02,0 | +12.29,2 | 2 |
| 10. |  Nikolai Grjazin |  Konstantin Aleksandrov | Škoda Fabia Rally2 evo | 3.14.14,1 | +13.41,3 | 1 |
Muut Rally1-autot
| 21. |  Elfyn Evans |  Scott Martin | Toyota GR Yaris Rally1 | 3.23.43,3 | +23.10,5 | 0+4 |
| – |  Oliver Solberg |  Elliott Edmondson | Hyundai i20 N Rally1 | Keskeytti EK15 | Keskeytti EK15 |  |
| – |  Ott Tänak |  Martin Järveoja | Hyundai i20 N Rally1 | Keskeytti EK12 | Keskeytti EK12 |  |
| – |  Adrien Fourmaux |  Alexandre Coria | Ford Puma Rally1 | Keskeytti EK3 | Keskeytti EK3 |  |
Lähde: